เงินบาทเปิด 35.44/46 มีโอกาสอ่อนค่า รอติดตามผลประชุม ECB
เงินบาทเปิดตลาดเช้านี้อยู่ที่ระดับ 35.44/46 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 35.36 บาท/ดอลลาร์
20 ต.ค. 2558

นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.44/46 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 35.36 บาท/ดอลลาร์ โดยเงินบาทมีโอกาสอ่อนค่าไปทดสอบแนวต้านที่ระดับ 35.50 บาทได้ โดยสัปดาห์นี้คงต้องติดตามการประชุมธนาคารกลางยุโรป (ECB) ว่าจะมีมาตรการอัดฉีดเงินเพื่อกระตุ้นเศรษฐกิจออกมาหรือไม่ หรือไม่เช่นนั้นก็ต้องติดตามถ้อยแถลงที่สำคัญของประธาน ECB
“พฤหัสนี้มีประชุม ECB คงต้องติดตามว่าจะมีการทำ QE เพิ่มเติมหรือไม่ เพราะถ้าทำเงินยูโรก็จะอ่อนค่าเมื่อเทียบกับดอลลาร์สหรัฐ และบาทก็มีโอกาสอ่อนค่าตาม” นักบริหารเงิน กล่าว
ทั้งนี้คาดว่าวันนี้เงินบาทจะเคลื่อนไหวในกรอบ 35.40-35.50 บาท/ดอลลาร์